paragraph_text: Pio II., (18. listopada 1405., Corsignano, danas Pienza – 14. kolovoza 1464., Ancona) papa od 19. kolovoza 1458. do 14. kolovoza 1464. godine.<ref>The Cardinals of the Holy Roman Church,  Biographical Dictionary Pope Callistus III (1455-1458), Consistory of December 17, 1456 (II), Piccolomini,  pristupljeno 26. studenoga 2015. I prije nego što je postao papa pozivao je europske vladare na borbu protiv Osmanlije. Godinu dana nakon izbora (1459. godine) sazvao je kongres u Mantovi, na koji je pozvao vladare svih europskih zemalja. Njegovu se pozivu, međutim, nisu odazvali neki od najvažnijih aktera poput cara Fridrika III., francuskoga kralja Karla VII. te ugarsko-hrvatskoga kralja Matije Korvina. Nakon dodatnog pogoršanja stanja na Balkanu i pada Bosne 1463. godine, porasla je spremnost za pohod protiv Osmanlija. Kralj Matija sklopio je mir s Fridrikom III. potkraj srpnja 1463., a s Mlecima sredinom rujna te je trebao biti nositeljem pohoda na balkanskome poluotoku. Pio II. konačno je u listopadu 1463. mogao objaviti križarski rat. Ljeti 1464. krenuo u Anconu (Jakin) gdje je već čekalo mletačko brodovlje. Ipak, odaziv na papin pohod bio je veoma skroman, Europa je bila ravnodušna prema zamisli o križarskom ratu protiv Osmanlija, a nakon što je u kolovozu Pio II. preminuo u Jakinu, pripreme za pohod zauvijek su prekinute.